Zasadnutie Krízového štábu obce Liptovská Teplička

# 11.3.2020

Dňa 11. marca 2020 o 08.00 h bol starostom obce Liptovská Teplička Mgr. Slavomírom Kopáčom zvolaný Krízový štáb obce Liptovská Teplička (d'alej len KŠ), v súvislosti so zavedením opatrení na predchádzanie vzniku a šíreniu prenosného ochorenia COVID-19 na území obce Liptovská Teplička, ktorého výskyt sa potvrdil na území Slovenskej republiky. V obci Liptovská Teplička do tejto chvíle (11.3.2020 0 13.00 h) neevidujeme potvrdený prípad tohto ochorenia, napriek tomu obec Liptovská Teplička podniká preventívne opatrenia.

KŠ na svojom zasadnutí dňa 11.03.2020 o 13.00 hod. skonštatoval, že rozhodnutia Úradu verejného zdravotníctva SR číslo: SHHSRVSU/2448/2020 zo dňa 9.3.2020 a číslo OLP/2405/84443 zo dňa 9.3.2020 sa v obci Liptovská Teplička plnia a zároveň prijal nasledovné opatrenia na predchádzanie vzniku a šíreniu prenosného ochorenia COVID-19:

**OcÚ Liptovská Teplička**

* Zistiť u svojich zamestnancov – či sa posledný mesiac pohybovali v miestach zvýšeného výskytu COVID-19.
* Poučiť zamestnancov o tom, že v prípade respiračných príznakov (teplota, kašeľ, bolesti hrdla, svalov, kĺbov) majú postupovať v zmysle usmernenia ministerstva vnútra – volať na tel. číslo: 0911 635 260, 0911 908 823, prípade infolinka 0800221234, resp. telefonicky kontaktovať svojho ošetrujúceho lekára. Uvedené odporúčanie sa týka aj ostatných občanov obce.
* Zrušiť s okamžitou platnosťou všetky školenia a služobné cesty zamestnancov OcÚ.
* Pre verejnosť je odporúčaná telefonická a elektronická komunikácia s obecným úradom (všetky kontakty na OcÚ nájdete na stránkach obce: [www.liptovskateplicka.sk](http://www.liptovskateplicka.sk) a tiež sú uvedené na stolových kalendároch obce).
* Odporúčame platenie poplatkov a iných platieb elektronickou formou.
* Boli oslovené zodpovedné riadiace osoby obchodného reťazca COOP Jednota k zvýšenej dezinfekcii predajní v obci
* SAD vykonáva dezinfekciu autobusov medzimestskej dopravy priamo na SAD Poprad
* Obecný úrad zabezpečuje informovanie občanov prostredníctvom Verejných vyhlášok vydaných Úradom verejného zdravotníctva SR a usmernenia hlavného hygienika SR pre verejnosť



## **Spoločenské, kultúrne a športové podujatia**

* boli zrušené všetky kultúrne, športové a iné hromadné podujatia v organizáciách v zriaďovateľskej pôsobnosti obce Liptovská Teplička s platnosťou ihneď' do odvolania;
* boli zatvorené kultúrne inštitúcie pre verejnosť (obecná knižnica, neprenajímať' spoločenský dom) s platnosťou od 11.03.2020 do odvolania, uvedené priestory sa budú dezinfikovať
* občania sa majú riadiť' vydanými umierneniami Úradom verejného zdravotníctva Slovenskej republiky, ktoré sú priebežne zverejňované na web stránke http://www.uvzsr.sk/;

**Školstvo**



* Úrad priebežne komunikuje s riaditeľkou základnej školy s materskou školou v obci (prísne dodržiavanie opatrení Ministerstva školstva a Ministerstva zdravotníctva, Úradu verejného zdravotníctva SR).
* Riaditeľka základnej školy s materskou školou v zriaďovateľskej pôsobnosti obce Liptovská Teplička prijala odporúčanie starostu obce a bude naďalej priebežne monitorovať' zdravotný stav žiakov a zamestnancov, bude sa riadiť' usmerneniami Ministerstva školstva, vedy, výskumu a športu SR a Ministerstva zdravotníctva SR;
* Riaditeľka základnej školy s materskou školou v zriaďovateľskej pôsobnosti obce Liptovská Teplička zabezpečí informovanie žiakov a ich zákonných zástupcov o dodržiavaní a kontrole zvýšeného hygienického štandardu. Žiaci budú poučení v zmysle pokynov Ministerstva školstva, vedy, výskumu a športu SR a Ministerstva zdravotníctva SR,

## **Ostatné**

* Občania sa majú riadiť' rozhodnutím číslo: SHHSRVSU/2448/2020 Úradu verejného zdravotníctva Slovenskej republiky
* Je vydané Usmernenie hlavného hygienika SR o povinnej 14-dňovej karanténe pre všetkých občanov, ktorí sa vrátia z postihnutých krajín - Čínskej ľudovej republiky, Kórejskej republiky, Iránskej islamskej republiky a Talianskej republiky,



* Odporúčame zamestnávateľom — právnickým osobám a fyzickým osobám — podnikateľom na potrebu prijatia opatrení v súvislosti s predchádzaním ochoreniu (dezinfekcia, zabezpečenie ochranných prostriedkov pre zamestnancov)
* do 23. 3. 2020 sa nesmú na území Slovenska sláviť verejné bohoslužby, takto rozhodla o tom Konferencia biskupov Slovenska s tým, že bohoslužby budú vysielať' cez rozhlas, televíziu alebo cez internet...

Ďalšie zasadnutie Krízového štábu obce Liptovská Teplička bude zvolané podľa potreby a ďalších dostupných informácií.

ODPORÚČAME SLEDOVAŤ AKTUÁLNE USMERNENIA MINISTERSTVA ZDRAVOTNÍCTVA A REGIONÁLNEHO ÚRADU VEREJNÉHO ZDRAVOTNÍCTVA.

Viac informácií nájdete na www.health.gov.sk alebo 0800 221 234.

Mgr. Slavomír Kopáč

Predseda KŠ a starosta obce